Diari Oficial de la Generalitat Valenciana


Sumari del DOGV 5914, del 16-12-2008 (2008/14461)

RESOLUCIÓ de 25 de novembre de 2008, de la Conselleria de Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5914

Data del DOGV
:   16-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14126


Data del document
:   25-11-2008

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * Junta Qualificadora de Documents Administratius
    * arxiu
    * tractament de la informació

RESOLUCIÓ de 25 de novembre de 2008, de la Conselleria de Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2008/14541]
La Llei 4/1998, d'11 de juny, de la Generalitat, del Patrimoni Cultural Valencià, va crear per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió dels arxius i inutilitat administrativa dels documents. D'altra banda, en l'article 84.1 de la mateixa Llei s'estableix que reglamentàriament es determinaran el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com a la destrucció dels no reservats a la conservació permanent.
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. El Decret estableix, en l'article 17.1, que les propostes de taules de valoració documental que hagen sigut informades favorablement per la Junta Qualificadora de Documents Administratius, seran aprovades mitjançant una resolució del conseller competent en matèria de cultura.
Pel que fa a la Junta Qualificadora de Documents Administratius, en la sessió celebrada el dia 29 de gener de 2008, ha estudiat les propostes de taules de valoració documental presentades per les corresponents comissions de Valoració Documental i ha emés un dictamen favorable en els casos que s'indiquen tot seguit:
Codi 00014. Impost sobre transmissions patrimonials i AJD (compravenda de vehicles) VH.
Codi 00702. Impost sobre patrimoni.
Posteriorment, la Junta Qualificadora de Documents Administratius, en la sessió celebrada el dia 4 d'abril de 2008, ha estudiat les propostes de taules de valoració documental presentades per les corresponents comissions de Valoració Documental i ha emés el seu dictamen favorable en els casos que a continuació es relacionen:
Codi 00393. Impost sobre transmissions exemptes.
Codi 00910. Impost sobre transmissions subjectes autoliquidades sense liquidació complementària.
Codi 00552. Luxe vehicles. Fitxes.
Codi 00499. Luxe vehicles. Talons càrrec.
Codi 00202. Certificats d'estar al corrent de les obligacions tributàries.
En conseqüència, fent ús de les facultats que em confereix l'article 28.e) de la Llei de 30 de desembre de 1983, de la Generalitat, de Govern Valencià, resolc:
Primer
Aprovar i fer públiques les taules de valoració documental que han obtingut l'informe favorable de la Junta Qualificadora de Documents Administratius en les sessions celebrades els dies 29 de gener i 4 d'abril de 2008, les quals corresponen a les següents sèries documentals produïdes per l'administració de la Generalitat:
Codi 00822. Impost sobre transmissions patrimonials i AJD (compravenda de vehicles) VH.
Codi 00416. Impost sobre patrimoni.
Codi 00012. Impost sobre transmissions exemptes.
Codi 00316. Impost sobre transmissions subjectes autoliquidades sense liquidació complementària.
Codi 00887. Luxe vehicles. Fitxes.
Codi 00274. Luxe vehicles. Talons càrrec.
Codi 00342. Certificats d'estar al corrent de les obligacions tributàries.
El resum de les taules de valoració documental aprovades apareix com a annex a aquesta resolució.
Segon
D'acord amb el que preveu l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquesta resolució tindrà efectes plens als tres mesos de ser publicada en el Diari Oficial de la Comunitat Valenciana, i estarà condicionada, en tot cas, al fet que durant aquest termini de temps no hi haja constància de la interposició de cap recurs de qualsevol naturalesa en contra.
En tot cas, les institucions i els organismes afectats no podran eliminar la documentació fins que la resolució, si és impugnada, adquirisca fermesa legal.
València, 25 de novembre de 2008.- La consellera de Cultura i Esport: Trinidad María Miró Mira.